Små til middelsstore (10-20 millimeter), avlange gullbasser uten metalliske farger. Pronotum er mye smalere enn dekkvingene, som har markerte "skuldre" som vanlig hos Taenioderini. Denne slekten utmerker seg ved å være tett kledt med oppstående hår, de kan dermed minne litt om humler. Denne arten har et tverrbånd av lyse hår på dekkvingene, en gul flekk på dette og en "kost" av lange, oransje hår på bakleggen.